Ir-Regolament tal-Kummissjoni (KE) Nru 607/2003
tat-2 ta' April 2003
li jemenda r-Regolament tal-Kunsill (KE) Nru 2007/2000 u r-Regolament tal-Kummissjoni (KE) Nru 249/2001 sabiex jitqies ir-Regolament tal-Kummissjoni (KE) Nru 1832/2002 li jemenda l-Anness I mar-Regolament tal-Kunsill (KEE) Nru 658/87 dwar in-nomenklatura tat-tariffi u l-istatistika u dwar it-Tariffa Doganali Komuni
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2007/2000 tat-18 ta' Settembru 2000 li jdaħħal miżuri eċċezzjonali tal-kummerċ għall-pajjiżi u t-territorji li jipparteċipaw jew huma magħquda fil-proċess ta' Assoċjazzjoni u Stabbilizzazzjoni ta' l-Unjoni Ewropea, li jemenda r-Regolament (KE) Nru 2820/98, u li jħassar ir-Regolamenti (KE) Nru 1763/1999 u (KE) Nru 6/2000 [1], kif l-aħħar emendati bir-Regolament 2487/2001 [2], u b'mod partikolari l-Artikoli 9 u 10 tiegħu,
Wara li kkunsidrat ir-Regolament tal-Kunsill (KE) Nru 2248/2001 tad-19 ta' Novembru 2001 dwar ċerti proċeduri sabiex jiġi applikat il-Ftehim dwar l-Istabbilizzazzjoni u l-Assoċjazzjoni bejn il-Komunitajiet Ewropej u l-Istati Membri tagħhom, minn parti waħda, u r-Repubblika tal-Kroazja, mill-parti l-oħra [3], u sabiex jiġi applikat il-Ftehim Interim bejn il-Komunità Ewropea u r-Repubblika tal-Kroazja [4], kif emendat bir-Regolament tal-Kunsill (KE) Nru 2/2003, u b'mod partikolari l-Artikoli 4 5 tiegħu,
Billi:
(1) Ir-Regolament tal-Kummissjoni (KE) Nru 1832/002 ta' l-1 ta' Awissu 2002, li jemenda l-Anness I mar-Regolament tal-Kunsill (KEE) Nru 2658/87 dwar in-nomenklatura tat-tariffi u statistika u dwar it-Tariffa Doganali Komuni għal ċerti prodotti mis-sajd koperti bir-Regolament (KE) Nru 2007/2000 kif ukoll bir-Regolament tal-Kummissjoni (KE) Nru 2497/2001 tad-9 ta Diċembru 2001 [5] li jiftaħ u jipprovdi l-amministrazzjoni tal-kwoti Komunitarji tat-tariffa għal ċertu ħut u prodotti mis-sajd li joriġinaw fir-Repubblika tal-Kroazja [6]. Għar-raġunijiet taċ-ċarezza, ir-Regolament (KE) Nru 2007/2000 u r-Regolament (KE) Nru 2497/2001 għandhom jiġu aġġustati kif jixraq.
(2) L-aġġustamenti ta' hawn fuq għandhom japplikaw mid-data tad-dħul fis-seħħ tar-Regolament (KEE) Nru 1832/2002.
(3) Il-miżuri pprovduti f'dan ir-Regolament huma skond l-opinjoni tal-Kumitat tal-Kodiċi Doganali,
ADOTTAT DAN IR-REGOLAMENT:
Artikolu 1
Fit-tieni kolonna ta' l-Anness I mar-Regolament (KE) Nru 2007/2000, rigward l-ordni Nru 09.1571, jiġu inkorporati l-emendi li ġejjin:
- il-kodiċi tan-NM (Nomenklatura Magħquda) "03021190" tiġi mibdula bil-kodiċijiet tan-NM "03021120" u "03021180";
- il-kodiċi tan-NM "03032190" tiġi mibdula bil-kodiċijiet tan-NM "03032120" u "03032180";
- il-kodiċi tan-NM "03041011" tiġi mibdula bil-kodiċijiet tan-NM "03041015" u "030410" 17;
- il-kodiċi tan-NM "03042011" tiġi mibdula bil-kodiċijiet tan-NM "03042015" u "03042017".
Artikolu 2
L-Anness mar-Regolament (KE) Nru 2497/2001 huwa emendat kif ġej:
(a) rigward l-ordni Nru 09.1581, fit-tieni kolonna,
- il-kodiċi tan-NM (Nomenklatura Magħquda) "03021190" tiġi mibdula bil-kodiċijiet tan-NM "03021190" u "03021180";
- il-kodiċi tan-NM "03032190" tiġi mibdula bil-kodiċijiet tan-NM "03032120" u "03032180";
- il-kodiċi tan-NM "03041011" tiġi mibdula bil-kodiċijiet tan-NM "03041015" u "03041017";
- il-kodiċi tan-NM "03042011" tiġi mibdula bil-kodiċijiet tan-NM "03042015" u "03042017";
(b) rigward l-ordni Nru 09.1584, għall-kodiċi tan-NM "ex03019990", fit-tielet kolonna, is-sud-diviżjoni tat-TARIC"23" tiġi mibdula bis-suddiviżjonijiet tat-TARIC"15" u "17".
Artikolu 3
Dan ir-regolament għandu jidħol fis-seħħ fil-tielet jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Għandu jibda japplika mill-1 ta' Jannar 2003.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-2 ta' April 2003.